b'\n_START_ARTICLE_\nBoris Rihter\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nObiskoval je realko v Ljubljani. Bil je novinar Jutra, pisal je prispevke za Ljubljanski zvon, kjer se je podpisoval s kratico (B. R.). Delal je na Radiu Ljubljana. Prevajal je popularne romane iz angle\xc5\xa1\xc4\x8dine, franco\xc5\xa1\xc4\x8dine, ru\xc5\xa1\xc4\x8dine, polj\xc5\xa1\xc4\x8dine, nem\xc5\xa1\xc4\x8dine v sloven\xc5\xa1\xc4\x8dino. Prevajal je tudi kitajsko liriko. Bil je urednik filmske rubrike v reviji Roman, nekaj deset koledarskih pripovedi in nekaj pesmi je objavil v Jutru, Domovini, Glasu naroda, Amerikanskem Slovencu, Mladem jutru, \xc5\xbdivljenju in svetu, \xc5\xbdeni in domu in Prosveti, eno Brechtovo pesem je tudi prevedel. Leta 1941 je deloval pri \xc5\xa1tabu Dragoljuba Mihailovi\xc4\x87a v Srbiji in \xc4\x8crni gori, od tedaj dalje o njegovem \xc5\xbeivljenju ni podatkov.'